仲愷農業工程學院

仲愷農業工程學院（粵拼：zung6 oi2／hoi2 nung4 jip6 gung1 cing4 hok6 jyun2） （英文：Zhongkai University of Agriculture and Engineering），簡稱仲愷農校，係中國廣東廣州嘅高等院校，1927年3月26號開辦，有兩個校區同一個實習部。 校區嘅詳細位置 海珠校區： 海珠區仲愷路501號（南門） 海珠區紡織路東沙街24號（北門） 白雲校區：白雲區鐘落潭馬洞村入面 實習農場：番禺區鍾村入面 史 學校喺1927年3月26號為咗紀念廖仲愷先生而開辦，初時叫仲凱農工學校，喺廣州河南石涌口開辦。抗日戰爭期間，廣州淪陷，學校喺1937～1940年間先後輾轉到南海縣（今日嘅佛山市南海區）西樵山、香山縣南屏鄉（今日嘅珠海香洲區南屏鎮）、澳門、韶關樂昌一帶辦學，1943年搬到雲浮新興同羅定兼改名做廣東省立仲愷高級農業職業學校，直到1946年1月重返廣州。 中華人民共和國成立後3個月，學校改名做廣東省仲愷高級農業技術學校，但時隔4年又兩個月又改名做廣東省仲愷農業學校重先後接收三批越南留學生。1966年因文革爆發，受破四舊浪潮影響而停辦，1973年先至恢復辦學。1984年8月升格成本科院校時，學校改名做仲愷農業技術學院。1991年喺番禺鍾村一帶開咗實習農場，2006年加開碩士學位教學資格。 2008年3月26號：學校改名做仲愷農業工程學院。 2011年12月29號：白雲校區起好，重喺2012年6月底正式開始招生。 註 攷 出面網頁 仲愷農業工程學院嘅官方網站